Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Sinulla on uskovana suuret mahdollisuudet.
Mutta ne toteutuvat vasta, -
kun suostut Jumalan suunnitelmaan ja tahtoon.
Silloin Jumala käyttää sinua ja mahdollisuutesi toteutuvat.
Mutta tahdotko Jumalan suunnitelmaa?
On suuri ongelma, -
että meille uskoville on opetettu virheellisesti, -
että Jumalan tehtävä olisi toteuttaa meidän unelmamme, -
päämäärämme ja käsityksemme.
Se ei ole raamatullista. Niin et voi toteuttaa Jumalan tarkoitusperiä.
Tänään tutkimme väkevää ja merkityksellistä sanankohtaa.
Se oli merkityksellinen jo 2000 vuotta sitten ja on sitä, -
kunnes Jumalan valtakunta perustetaan aikojen lopulla.
Otetaan esille Matteuksen evankeliumista luku 10.
Tutkittava aiheemme löytyy pääasiasiassa sieltä.
Haluan aluksi kerrata luvun 9 kaksi viimeistä jaetta.
Siinä kerrotaan mahdollisuuksista.
Matt. 9:37: -
"Silloin hän sanoi opetuslapsillensa: -
'Eloa on paljon...'"
Joissakin käännöksissä lukee "runsaasti", ja se sopii kyllä.
Mutta kirjaimellisesti siinä lukee "paljon".
"...mutta työmiehiä vähän.'"
Jeesus puhuu siinä myös meille, -
koska vaikka kohta on toteutunut historiassa, -
sillä on merkitystä myös lopun ajoille.
"...mutta työmiehiä vähän.
Rukoilkaa siis elon Herraa, -
että hän lähettäisi työmiehiä elonkorjuuseensa.'"
Kreikan sana "lähettää" tarkoittaa tuossa myös heittämistä.
Jeesus antaa voiman ja aiheuttaa lähtemisen.
Pyydä häntä tekemään niin.
Pyydä myös, että saisimme olla mukana.
Matt. 10:1: -
"Ja hän kutsui tykönsä ne kaksitoista opetuslastaan..."
Nyt Jeesus keskittyy 12 opetuslapseensa.
Luku 12 on tärkeä ja liittyy Israeliin.
Tekstistä näkyy, -
että Jeesus lähetti opetuslapsensa etsimään Israelin kadonneita lampaita.
Israelin pitää tehdä parannus, -
jotta Jumalan suunnitelmat toteutuisivat.
Jumala ei ole luovuttanut Israelin suhteen, kuten jotkut opettavat.
Hän ei ole korvannut Israelia.
Vihollinen kyllä tietää, -
että Jumalan suunnitelmat koskien valtakunnan perustamista -
liittyvät Israeliin.
Siksi vihollinen on antisemitisti -
ja on yrittänyt tuhota juutalaisia moneen kertaan kautta historian.
Siksi maailma vastusti Israelin valtion perustamista -
ja juutalaisten muuttamista kotiin Juudeaan ja Samariaan.
Asun itse Israelin Ashdodissa Välimeren rannikolla.
Se on yksi viidestä kaupungista, -
jotka Jumala lupasi antaa Israelille filistealaisilta.
Ashdodissa ei ole enää filistealaisia vaan 250 000 juutalaista.
Profetia on toteutunut.
Mutta Israelin sydänmaa koostuu Juudeasta ja Samariasta.
Sinne maailma haluaisi luoda Palestiinan valtion.
Mutta se on ristiriidassa Jumalan profeetallisten suunnitelmien kanssa.
Raamattu opettaa, -
että Jeesuksen 12 opetuslapsen tehtävä oli Israelin kansan parissa.
Jeesus puhuu siis tässä 12 opetuslapselleen.
"Ja hän kutsui tykönsä ne kaksitoista opetuslastaan ja antoi heille vallan..."
Valta on kreikaksi eksousia.
Se pitää kääntää kahdella sanalla: voima ja valta.
Kun suostut Jeesuksen vallan alle, -
saat voiman toteuttaa hänen tarkoitusperiään.
Kun suostut alamaiseksi hänen tarkoitusperälleen, -
saat voiman toteuttaa sitä.
"Ja hän kutsui tykönsä ne kaksitoista opetuslastaan -
ja antoi heille vallan ajaa ulos saastaisia henkiä -
ja parantaa kaikkinaisia tauteja ja kaikkinaista raihnautta."
Tuo on merkittävä kohta.
Onko historiassa ollut jaksoa, -
jolloin ei olisi ollut riivaajia, sairauksia ja raihnaisuutta?
Ei ole. Mutta niitä vastaan meidät on kutsuttu taistelemaan.
Tällaista Jumalan valtakunnan työtä meidät on kutsuttu tekemään.
Kohta puhuu myös tulevasta Jumalan valtakunnasta.
Siellä ei ole riivaajia -
eikä minkäänlaista sairautta tai raihnautta.
Meidät on kutsuttu tähän maailmaan parantamaan ja vapauttamaan.
Meillä on suuret mahdollisuudet, mutta aiommeko niitä toteuttaa?
Tässä kerrotaan, miten se tehdään.
Jakeessa 2 puhutaan edelleen 12 opetuslapsesta: -
"Ja nämä ovat niiden kahdentoista apostolin nimet..."
Opetuslapsia kutsutaan nyt apostoleiksi, lähetetyiksi.
"...ensimmäinen oli Simon, jota kutsuttiin Pietariksi, -
ja Andreas, hänen veljensä, sitten Jaakob Sebedeuksen poika, -
ja Johannes, hänen veljensä, -
Filippus ja Bartolomeus, Tuomas ja Matteus, publikaani, -
Jaakob, Alfeuksen poika, ja Lebbeus, lisänimeltä Taddeus, -
Simon Kananeus..."
Tämä Simon oli todennäköisesti kotoisin -
kanaanilaisten entiseltä alueelta.
"...ja Juudas Iskariot, sama, joka hänet kavalsi."
"Nämä kaksitoista Jeesus lähetti ja käski heitä sanoen..."
Kun Jumala kutsuu tehtävään, -
Raamatusta näkee, -
että Jumala antaa tehtävään liittyviä käskyjä.
Et voi toteuttaa kutsua, -
ellet ymmärrä ja toteuta siihen liittyviä käskyjä.
Tässä annetut käskyt kertovat paljon.
Matt. 10:5: "Jeesus...käski heitä sanoen: -
'Älköön tienne viekö pakanain luokse...'"
Älkää lähtekö sinne päin.
"...älkääkä menkö mihinkään samarialaisten kaupunkiin..."
He eivät saaneet mennä pakanain eivätkä samarialaisten luo.
"Älkää lähtekö Israelista älkääkä julistako samarialaisille."
Samarialaiset olivat hylänneet Raamatun auktoriteetin -
ja Jumalan tahdon ja omaksuneet pakanoiden perinteet, -
joihin he olivat sekoittaneet juutalaisten tapoja.
He olivat hengellisesti hämmennyksissä -
eivätkä pitäneet Jerusalemin pappeja hengellisinä johtajina.
"'Älköön tienne viekö pakanain luokse, -
älkääkä menkö mihinkään samarialaisten kaupunkiin, -
vaan..." Sitten seuraa jotain erilaista.
"...vaan menkää ennemmin -
Israelin huoneen kadonneitten lammasten tykö."
Tulevina viikkoina näemme -
luvun 10 tekstistä vihjeitä, -
joita teologit kutsuvat tulkinnan apuvälineiksi.
Vihjeet viittaavat lopun aikoihin.
Tekstistä näkee, -
että Jumala tulee toimimaan Israelissa väkevästi lopun aikoina.
Se on välttämätöntä, jotta hän voi perustaa valtakuntansa.
Älä usko valhetta siitä, että Jumala olisi korvannut Israelin -
tai ettei Israelin maalla ja kansalla olisi enää merkitystä.
Sellainen on väärää opetusta.
Profeetat eivät julistaneet sellaista sanomaa.
Ei, vaan Jumala pitää liittonsa.
Juutalaiset eivät pääse valtakuntaan eri lailla kuin ei-juutalaiset.
Evankeliumi on tarkoitettu koko ihmiskunnalle.
Jos valtakunnasta opetetaan toisin, -
kyseessä eivät ole evankeliumin hyvät uutiset.
Israelilla on tärkeä rooli valtakunnan perustamisessa.
Se käy ilmi luvusta 10.
Tekstimme sanoo: "...vaan menkää ennemmin -
Israelin huoneen kadonneitten lammasten tykö.
Ja missä kuljette, saarnatkaa ja sanokaa: -
'Taivasten valtakunta on tullut lähelle'."
Taivaassa on olemassa valtakunta.
Se on tulossa maan päälle.
Siksi Messias palaa.
Luvussa 10 kerrotaan Messiaan paluusta ja siitä, -
että hän perustaa Jumalan valtakunnan.
Näemme tekstistä muitakin vihjeitä, -
jotka auttavat valmistautumaan lopun aikoihin.
Jeesus sanoo: "Ja missä kuljette, saarnatkaa ja sanokaa: -
'Taivasten valtakunta on tullut lähelle'."
Jakeessa 8 on mainittu neljä asiaa. Miksi neljä?
Tämän kohdan sanoma on Israelin huoneen kadonneille lampaille, -
mutta sillä on merkitystä myös koko maailmalle.
Israel on Jumalan astia, -
jonka hän loi yliluonnollisesti tiettyä tarkoitusta varten: -
siunaamaan kansakuntia, -
ja välittämään Jumalan totuutta, voimaa ja auktoriteettia -
siunaukseksi kaikille kansoille.
Kaikki eivät pelastu, mutta Jumala on sovittanut kaikkien synnit.
Evankeliumin sanoma sovituksesta on otettava uskossa vastaan.
Silloin ihminen tunnustaa syntinsä, -
turvautuu Messiaan vuodatettuun vereen -
ja uskoo hänen kuolemaansa ja voittoisaan ylösnousemukseensa.
Se on pelastussanoma niin juutalaisille kuin ei-juutalaisille.
Kohta kerrotaan, mitä seuraa, jos ihminen hylkää tuon sanoman.
Jakeessa 8 Jeesus käskee tehdä neljä asiaa: -
"Parantakaa sairaita, puhdistakaa pitalisia, -
herättäkää kuolleita, ajakaa ulos riivaajia."
Neljä asiaa: "Parantakaa sairaita, puhdistakaa pitalisia, -
herättäkää kuolleita ja ajakaa ulos riivaajia."
Luku neljä kuvaa koko maailmaa.
Niin Jumala tahtoo toimia maailmassa Israelin kautta.
Jae 9: "Lahjaksi olette saaneet, lahjaksi antakaa."
Olemme jo saaneet pelastuksen.
Nimemme on kirjoitettu Karitsan elämän kirjaan.
Siksi meillä on varmuus, että saamme olla Jumalan valtakunnassa ikuisesti.
Pelastus on meille ikuinen lahja, jonka Jeesus on meille ostanut.
Olette saaneet lahjaksi. Kertokaa lahjana eteenpäin.
Tehkää valtakunnan työtä lahjana.
"Älkää varustako itsellenne kultaa, älkää hopeata älkääkä vaskea -
vyöhönne..." Kyseessä oli rahavyö, vyötärölompakko.
"Älkää tehkö tätä rahasta." Kyse ei ole maallisesta vaurastumisesta.
Sellainen on väärää opetusta.
"Älkää varustako itsellenne kultaa, älkää hopeata älkääkä vaskea -
vyöhönne, älkää laukkua matkalle..."
Älä ota paljon tavaraa matkalle.
"...älkää kahta ihokasta, älkää [useita pareja] kenkiä, -
älkääkä sauvaa..."
Kun Israel oli erämaassa, Jumala johdatti heitä.
Heillä oli vain vähän vaatteita, mutta ne eivät kuluneet.
Kengät eivät kuluneet eivätkä jalat turvonneet.
Jumala varjeli heitä yliluonnollisesti.
Vaatteet eivät kuluneet normaalisti, koska Herra johdatti heitä.
Erämaavaelluksen tarkoitus oli opettaa israelilaisia luottamaan Jumalaan.
Hän opetti opetuslapsia: "Jos haluatte, että läsnäoloni on kanssanne, -
seuratkaa näitä käskyjä. Luottakaa minuun.
Ei ole kyse rikastumisesta vaan uskollisuudesta Jumalalle nyt.
Palkinnon saamme tulevassa elämässä.
Jakeen 10 loppu: -
"...sillä työmies on palkkansa ansainnut."
Kyseessä oli päivän ruokapalkka.
Kyseessä ei ollut gourmet-ateria eikä seisova pöytä -
vaan päiväksi riittävä ruoka-annos.
Jumala sen uskollisuudessaan antaa.
"...sillä työmies on päivän ruokapalkan arvoinen..."
Jae 11: "Ja mihin kaupunkiin tai kylään te tulettekin, -
tiedustelkaa, kuka siellä on arvollinen, -
ja jääkää hänen luokseen, kunnes sieltä lähdette."
Oli tarkoitus pysyä samassa kodissa lähtöön asti.
Jos koti oli arvollinen, opetuslapsi sai olla siellä todistuksena.
Kun hän lähti, -
perheenisä saa jatkaa perheessään Jumalan valtakunnan työtä.
Jeesus käskee pysymään samassa talossa.
Jakeessa 12 hän jatkaa: -
"Ja tullessanne taloon tervehtikää sitä." Sanokaa shalom.
Hepreaksi tuo tervehdys kuuluu drishat shalom, -
joka tarkoittaa Jumalan tahdon etsimistä.
Tervehdyksen raamatullinen sisältö on: Oletko kiinnostunut Jumalan tahdosta?
"Ja tullessanne taloon tervehtikää sitä.
Ja jos talo on arvollinen, tulkoon sille teidän rauhanne; -
mutta jos se ei ole arvollinen, -
palatkoon teidän rauhanne teille takaisin."
Eli: "Siunatkaa sitä taloa, mutta jos talo ei ole arvollinen..."
Eli jos talossa ei olla kiinnostuneita hengellisistä asioista, -
jae 14 jatkaa: -
"Ja missä teitä ei oteta vastaan eikä teidän sanojanne kuulla..."
Kyse oli sanoman vastaanottamisesta.
Ihmisen vastaanottaminen merkitsee hänen sanomansa vastaanottamista.
Nämä opetuslapset olivat Messiaan lähettämiä.
Jos ihmiset eivät ota heidän sanojaan vastaan, -
"lähtekää pois siitä talosta tai siitä kaupungista -
ja pudistakaa tomu jaloistanne."
Jos heitä ei kiinnosta Jumalan antama sanoma, -
opetuslapsia käsketään lähtemään pois siitä paikasta -
ja pudistamaan tomu jaloistaan todistuksena heille siitä, -
että he ovat nyt omillaan.
He torjuivat Jumalan lähettämät sanansaattajat -
jotka toivat heille tuliaisia Jumalan valtakunnasta: -
"Parantakaa sairaat, puhdistakaa pitaliset, -
herättäkää kuolleet, heittäkää ulos riivaajat."
Huomaa, miten jakso päättyy.
Jae 15: "Totisesti minä sanon teille..."
Sitten puhutaan kevyemmästä rangaistuksesta.
"Sodoman ja Gomorran maan on tuomiopäivänä oleva helpompi -
kuin sen kaupungin. "
Noiden pahojen kaupunkien on helpompi kestää tuomiopäivänä.
On ongelmallista, -
ettei monikaan sananopettaja puhu tulevasta tuomiopäivästä.
Se saapuu ennen Jumalan valtakunnan perustamista.
Meidän vastuullamme on valmistaa ihmisiä tuomiopäivään.
Siksi meidän pitää opettaa, että tuomiopäivä on totta.
Tuomio on tulossa.
Monet suositut sananopettajat sanovat: -
"Ei minua ole kutsuttu julistamaan tuomion sanomaa."
Mutta se on uskottu jokaiselle sananopettajalle.
Ei Sanasta voi valikoida, mitä sieltä opettaa.
Ei, vaan koko totuus pitää kertoa.
Osatotuus vääristää koko totuutta. Koko sanoma pitää julistaa.
Messias sanoi, -
että Sodoman ja Gomorran paheissa elävien, -
näiden väkivaltaisten, jotka toimivat omien käsitystensä mukaan, -
on helpompaa tuomiopäivänä, -
koska Matteuksessa mainituilla oli mahdollisuus kuulla evankeliumi -
ja saada syntinsä anteeksi.
Sodomalaisilla ja gomorralaisilla ei sitä mahdollisuutta ollut.
Siksi heidän ikuinen rangaistuksensa on vähäisempi.
He menevät ikuiseen kadotukseen, mutta rangaistus on vähäisempi -
kuin Israelin kadonneille lampaille, -
joille kerrottiin evankeliumi mutta jotka torjuivat sen.
Vakavia sanoja. Tämän Kirjan sanoma on vakava.
Evankeliumin torjuneet katuvat erehdystään ikuisesti.
Meidän on kerrottava totuutta valtakunnan lisäksi myös tuomiosta.
Vain Jumalan armo pelastaa sinut tuomiopäivänä -
hänen valtakuntaansa. Tämä on ilosanoma.
Siunausta viikkoosi!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen